สวัสดีค่ะ หนูรบกวนถามอีกนิดนะคะ ก่อนหน้านี้หนูมีอาการเจ็บหน้าออกเเละหลัง ไปหา บอกว่ายกของหนักค่ะ ก็กินยาไป ก็หายปวด เเต่ยังมีเมื่อยๆค่ะ เเต่หลังจากวันนั้นหนูก็มีไข้เดี่ยวขึ้นเดี่ยวลด ปวดไหล่ ปวดเเขน ปวดขา สลับกันไปค่ะ ตอนนี้กลายเป็นปวดเมื่อยขาค่ะ เเละข้อพับเข่าบวมด้วย กดเเล้วนิ่มๆ บวกกับหลังสะโพกก็มีก้อนบวมๆข้างในชั้นเนื้อด้วย อาการเเบบนี้ หนูจะเป็นอะไรไมคะ กังวลจังเลยค่ะ
สวัสดีค่ะ อาการปวดเมื่อยตามตัวดังกล่าวมานั้น อาจเกิดจาก-กล้ามเนื้ออักเสบจากการใช้งาน เป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด อาจเป็นที่กล้ามเนื้อหลายๆมัด พร้อมกันได้-เส้นเอ็นหรือข้อต่ออักเสบ-นรองกระดูกทับเส้นประสาท แต่มักปวดแค่ที่หลังกับขา ปวดมากเวลายืนหรือนั่ง มักไม่เป็นที่คอกับไหล่-รับประทานยาที่มีการทำให้ปวดกล้ามเนื้อ เช่นยาลดไขมันบางชนิดจากลักษณะที่กล่าวมา จะคิดถึงการปวดจากกล้ามเนื้ออักเสบมากที่สุด ซึ่งเป็นโรคไม่อันตราย แต่จะเป็นๆหายๆ รักษาด้วยการกินยาแก้ปวดและการปรับพฤติกรรมการดูแลตัวเองเบื้องต้น หลีกเลี่ยงการใช้งานกล้ามเนื้อมัดนั้นๆในช่วงที่มีการอักเสบ อาจจะงดการออกกำลังหรือการนั่งทับไปก่อน รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการหากพักการใช้งานแล้วอาการไม่ดีขึ้น ปวดมากขึ้นเรื่อยๆ จนใช้ชีวิตประจำวันไม่ได้ หรือมีอาการอื่นร่วมด้วยเช่นบริเวณที่ปวดมีการบวม แดง ร้อน หรือปวดตามข้อร่วมด้วย ควรรีบไปพบแพทย์เพื่อหาสาเหตุเพิ่มเติม